Georg Paykull

Ta osales Kolmekümneaastases sõjas (1618–1648), teenis majori ja hiljem oobersti auastmes Soome jalaväes (1630–1635) ja oli novembrist 1633 kuni juunini 1634 Schweinfurdi komandant. 1641 võitles koos kindralmajorite Wrangeli ja Königsmarckiga Wolfenbütteli lahingus, kus sai haavata, ning oli aastatel 1643–1645 Olmützi komandant.Beda Franziskus Dudík: Schweden in Böhmen und Mähren 1640-1650., 1879, lk.211 6. märtsil 1645 osales Lennart Torstensoni alluvuses jalaväerügemendiülemana Praha lähedal toimunud Jankau lahingus, ülendati 1647 kindralmajoriks, võttis osa Praha vallutamisest 1648 ja määrati samal aastal Frangimaa kreisi kuberneriks Erfurdis. 

20. septembril 1651 sai ta vabahärratiitli, ning immatrikuleeriti järgmisel aastal Rootsi rüütelkonda (Nr.33).Aadlivapid Ajalooarhiivis: Göran (Georg) von Paykull Tiitliga sai ta kingituseks 82 ¼ mantali (rootsi Mantal) suuruse Vöråborgi maavalduse Pohjanmaal keskusega Kaitsori ja Karvsor (Karfsor) külade juures.
Matrikel öfwer Swea rikes ridderskap och adel ... 1754, lk.88

Seejärel 1651 ülendati ta jalaväe kindralleitnandiks ja määrati sõjakolleegiumi assessoriks.Svenskt biografiskt handlexikon, 1906, lk.257 1652 sai temast sõjanõunik, oli 1654. aastani Wismari kuberner (komandant) ja seejärel riiginõunik.Nordisk familjebok, 1914, vg.1244

Talle kuulusid Virumaal Inju mõis ja Türsamäe küla ning Vilajoki (Willajacke) mõis Säkkijärvil Lõuna-Karjalas.

Perekond
Georg Paykull sündis Inju mõisniku Jürgen Claesson Paykulli ja Kurna mõisast pärit Margaretha Treydeni pojana.Genealogisches Handbuch der baltischen Ritterschaften, Teil 2,1: Estland, Görlitz, 1930, lk.717 Tema õde Margaretha Paykull (1614–1666) abiellus Injus 1631 sõjaväelase ja hilisema Ellivere (Ellefer) mõisniku Berend Melliniga.

Georg abiellus 27. juulil 1652 vabapreili Sigrid Horniga (1630–1693), kes oli riiginõuniku ja Åminne vabahärra; Wickhusi, Ekebyholmi, Mustela, Skällnora, Gamlebo ja Ryholmi härra Klas Horni (1587–1651) ja Lindholmen-Mörby vabapreili Sigrid Oxenstierna (1590–1644) tütar, Gabriel Oxenstierna ja Bengt Oxenstierna õetütar ning Krister Horni ja Bengt Horni õde. 

Abielust sündis:
Gustav Karl Paykull (1653–1676), Vöråborgi vabahärra, Ignetsi, Ferna, Vilajoki, Skellnörö ja Thalbo mõisnik, Upplandi ratsaväerügemendi rittmeister ja Hedvig Eleonora kammerhärra, kes hukkus Lundi lahingus 4. detsembril 1676.

Pärast Georg Paykulli surma abiellus Sigrid 17. märtsil 1659 riigi- ja kantseleinõuniku, vabahärra ja Aru mõisniku Per Sparrega (1633–1669).

Vaata ka
Otto Arnold Paykull (1662–1707; en), Stockholmis hukatud Põhjasõja Rakowitzi lahingu Saksi väejuht, Järve mõisniku poeg.

Viited

 Georg
Kategooria:Rootsi kindralleitnandid
Kategooria:Rootsi poliitikud
Kategooria:Sündinud 1605
Kategooria:Surnud 1657